**Προεδρικές εκλογές** διεξήχθησαν σε Ουζμπεκιστάν στις 4 Δεκεμβρίου 2016, μετά το θάνατο του απερχόμενου προέδρου Ισλάμ Καρίμοφ , στις 2 Σεπτεμβρίου. Με βάση το σύνταγμα οι εκλογές θα διεξάγονται σε διάστημα εντός τριών μηνών από  το θάνατο του Καρίμοφ. Ο μεταβατικός πρόεδρος Σαβκάτ Μιρζιγιάγιεφ κέρδισε τις εκλογές με το 88,6% των ψήφων. Οι εκλογές χαρακτηρίστηκαν από *το περιοδικό the Economist* ως απάτη, και από τον Οργανισμό για την Ασφάλεια και τη Συνεργασία στην Ευρώπη ως έλλειψη "πραγματικής επιλογής".

Πλαίσιο
-------

Σύμφωνα με το άρθρο 96 του συντάγματος, όταν ο πρόεδρος κωλύεται ή πεθαίνει εν ενεργεία, ο πρόεδρος της Γερουσίας (όταν πέθανε ο Καρίμοφ στο αξίωμα ήταν ο Νιγκματίλα Γιουλντάσεφ) πρέπει να αναλάβει ως υπηρεσιακός πρόεδρος, πριν διεξαχθούν εκλογές μέσα σε τρεις μήνες. Ο Γιουλντάσεφ, όμως, παραιτήθηκε και το κοινοβούλιο στις 8 Σεπτεμβρίου, αποφάσισε ομόφωνα να διορίσει τον πρωθυπουργό Σαβκάτ Μιρζιγιάγιεφ ως προσωρινό πρόεδρο.

Αυτό το επιπλέον συνταγματικό μέτρο έγινε με την υποστήριξη των τοπικών φυλών, που φοβήθηκαν ότι μια πάλη για την εξουσία μεταξύ των ελίτ της χώρας θα μπορούσε να προκαλέσει αστάθεια, και έτσι αποφάσισε να στηρίξει τον Μιρζιγιάγιεφ, που ήταν πρωθυπουργός από το 2003. Σύμφωνα με *το Reuters*, οι διαπραγματεύσεις του Μιρζιγιάγιεφ με τις φυλές για να εξασφαλίσει το χρίσμα της προεδρίας συμπεριελάμβαναν την υπόσχεση να μοιραστεί την εξουσία με τον αναπληρωτή πρωθυπουργό Ρουσλάμ Ασίμοφ και τον αρχηγό εθνικής ασφάλειας Ρουστάμ Ινογιάτοφ.

Εκλογικό σύστημα
----------------

Ο Πρόεδρος του Ουζμπεκιστάν εκλέγεται χρησιμοποιώντας το σύστημα της εκλογής σε 2 γύρους, με τον τελικό γύρο μεταξύ των δύο υποψηφίων με το υψηλότερο ποσοστό να διεξάγεται σε περίπτωση που κανένας υποψήφιος δεν λαμβάνει την απόλυτη πλειοψηφία των ψήφων στον πρώτο γύρο.

Εκστρατεία
----------

Τέσσερις υποψήφιοι προτάθηκαν από τα αντίστοιχα κόμματά τους τον Σεπτέμβριο. Η Κεντρική Εκλογική Επιτροπή ενέκρινε τις αιτήσεις τους τον Οκτώβριο.
Ο πρωθυπουργός Μιρζιγιάγιεφ αντιμετώπισε τρεις άλλους υποψηφίους: τους Καταμτζάν Κετμόνοφ του Λαϊκού Δημοκρατικού Κόμματος, Ναριμόν Ουμάροφ και Σαρβάρ Οταμουράτοφ (και οι δύο από το Κοινωνικό Δημοκρατικό Κόμμα).

Αποτελέσματα
------------

Η κεντρική εκλογική επιτροπή ανακοίνωσε ότι ο Μιρζιγιόγιεφ εξελέγη , με ποσοστό 88,6% των ψήφων. Η συμμετοχή ήταν 87,83%.

| Υποψήφιος | Κόμμα | Ψήφοι | % |
| --- | --- | --- | --- |
| Σαβκάτ Μιρζιγιάγιεφ | Φιλελεύθερο Δημοκρατικό Κόμμα | 15.906.724 | 88,61 |
| Καταμτζόν Κετμόνοφ | Λαϊκό Δημοκρατικό Κόμμα | 669.187 | 3,73 |
| Ναριμόν Ουμάροφ | Σοσιαλδημοκρατικό Κόμμα Δικαιοσύνης | 619.972 | 3,46 |
| Σαρβάρ Οταμιράντοφ | Δημοκρατικό Κόμμα Εθνικής Αναγέννησης του Ουζμπεκιστάν | 421.055 | 2,35 |
| Άκυρα/λευκά ψηφοδέλτια | 334.729 | – |
| **Σύνολο** | **17.951.667** | **100** |
| Εγγεγραμμένοι ψηφοφόροι/συμμετοχή | 20.461.805 | 87,73 |
| Πηγή: CEC |

Αναφορές
--------

1. ↑  Uzbekistan’s Strongman Founding Leader Islam Karimov is Dead, Now What?[*νεκρός σύνδεσμος*]
2. ↑  Uzbekistan to hold presidential election on December 4 Al Jazeera, 9 September 2016
3. ↑  «Uzbekistan replaces one strongman with another». *The Economist*. 2016-12-06. ISSN 0013-0613.. Ανακτήθηκε στις 2016-12-07.
4. ↑  Uzbekistan's Constitution of 1992 with Amendments through 2011 Constitute
5. ↑  "Uzbekistan Names Longtime PM Mirziyaev Interim President", Radio Free Europe/Radio Liberty, 8-9-2016.
6. ↑  Standish, Reid (2016-12-05). «Uzbekistan's new president inherits looming economic crisis». *Chicago Tribune*. Αρχειοθετήθηκε από το πρωτότυπο στις 2016-12-07.. Ανακτήθηκε στις 2016-12-07.
7. ↑  «Uzbekistan PM wins presidential vote panned by Western monitors». *Reuters*. 2016-12-05.. Ανακτήθηκε στις 2016-12-08.
8. ↑  Republic of Uzbekistan IFES
9. ↑  «Uzbek parties nominate presidential candidates» (στα Αγγλικά). 20 Σεπτεμβρίου 2016. Ανακτήθηκε στις 28 Σεπτεμβρίου 2016.
10. ↑  Ουζμπεκιστάν: Ο Σαβκάτ Μιρζιόγεφ κέρδισε τις προεδρικές εκλογές, Το Βήμα, ηλεκτρονική έκδοση, 5-12-2016.